biswa921/orwiki-latest-pages-articles-raw huggingface dataset:
କବିତା ବାରିକ

କବିତା ବାରିକ, ଜଣେ ଓଡ଼ିଆ ସାହିତ୍ୟିକା । ସାହିତ୍ୟର ବହୁବିଧା ଯଥା ଗଳ୍ପ, ଉପନ୍ୟାସ, ପ୍ରବନ୍ଧ ଓ ସମାଲୋଚନା ସାହିତ୍ୟରେ ସେ ଲେଖନୀ ଚାଳନା କରନ୍ତି । ତାଙ୍କର ଅନେକ ପୁସ୍ତକ ପ୍ରକାଶିତ ହୋଇଛି ଓ ଅନ୍ୟ ଭାଷାକୁ ଅନୁବାଦିତ ମଧ୍ୟ ହୋଇଛି । ବୃତ୍ତିରେ ସେ ଜଣେ ଅଧ୍ୟାପିକା । ସେ ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟ ଓ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରେ ଅଧ୍ୟାପନା କରିଛନ୍ତି ।

 ସାହିତ୍ୟ ସର୍ଜନା 
୧୯୭୭ ମସିହାରେ ବାରିପଦାର ମହାରାଜ ପୂର୍ଣ୍ନଚନ୍ଦ୍ର ମହାବିଦ୍ୟାଳୟରେ ପାଠ ପଢ଼ିବା ସମୟରେ ସେଠାକାର ମୁଖପତ୍ର ଭଞ୍ଜପ୍ରଭାରେ କବିତାଙ୍କର ଗପ ମୋନାଲିସାର ହସ ଓ ଅନ୍ୟ ପୃଥିବୀର ମଣିଷ ପ୍ରକାଶ ପାଇଥିଲା । ଏ ସବୁ ଗପ ଥିଲା ତାଙ୍କର ପ୍ରଥମ ପ୍ରକାଶିତ ଗଳ୍ପ । ସେହି ସମୟରେ ଭଦ୍ରକରୁ ପ୍ରକାଶିତ ପତ୍ରିକା ଗଳ୍ପଝରରେ ତାଙ୍କର ଗପ କ୍ୟାମେରାମ୍ୟାନ, ଇଲିଶିର ଆଖି ଓ ବିଗତ ଯୌବନା ପ୍ରକାଶ ପାଇଥିଲା । ୧୯୮୧ ମସିହାରେ ଉତ୍କଳ ବିଶ୍ୱବିଦ୍ୟାଳୟରେ ପଢୁଥିବା ସମୟରେ ଝଙ୍କାର ପତ୍ରିକାରେ ତାଙ୍କ ଗପ ସ୍ମୃତିର ସହର । ଏ ଗପ ଲୋକପ୍ରିୟ ହୋଇଥିଲା ଓ ତାଙ୍କୁ ପାଠକୀୟ ସ୍ୱୀକୃତି ଆଣିଦେଇଥିଲା । ସେହି ସମୟରେ ତାଙ୍କର ଗଳ୍ପ ଇସ୍ତାହାର, ସୁଚରିତା ଓ ଗୋକର୍ଣ୍ଣିକା ଆଦି ପତ୍ରିକାରେ ମଧ୍ୟ ପ୍ରକାଶ ପାଉଥିଲା ।

୧୯୮୧ ମସିହାରେ ତାଙ୍କର ପ୍ରଥମ ଉପନ୍ୟାସ ପର୍ଦ୍ଦାପଛର ଗୀତ ପ୍ରକାଶିତ ହୋଇଥିଲା । ପ୍ରକାଶକ ଥିଲେ କଟକର ବୁକ୍ସ ଆଣ୍ଡ ବୁକ୍ସ । ୨୦୧୮ ମସିହାରେ ମୟୂରଭଞ୍ଜରୁ ପ୍ରକାଶିତ ଉତ୍କଳପ୍ରଭାର ପୁନଃପ୍ରକାଶନ ସେ ଆରମ୍ଭ କରିଥିଲେ ।

 ରଚନାବଳୀ 
ଏଯାବତ କବିତାଙ୍କର ୧୪ଟି ଗଳ୍ପ ସଂକଳନ, ୬ଟି ଉପନ୍ୟାସ ଓ ୧୧ଟି ପ୍ରବନ୍ଧ ସଂକଳନ ପ୍ରକାଶିତ ହୋଇସାରିଛି । ତାଙ୍କର କେତୋଟି ପୁସ୍ତକର ତାଲିକା :
 ବାମା
 ମୁଢ଼ିବାଲୀ
 କବିତା ବାରିକଙ୍କ ସୃଜନର ଦିଗ ଓ ଦିଗନ୍ତ - ରଞ୍ଜିତା ପାତ୍ର
 ନିଃସଙ୍ଗ ପ୍ଲାଟଫର୍ମ (କବିତାଙ୍କ ଗପର ବଙ୍ଗଳା ଅନୁବାଦ)
 ନିଜକଥା (ଆତ୍ମଜୀବନୀ)
 କୁନ୍ତଳା କୁମାରୀ କୃତି ଓ କୃତିତ୍ୱ
 ଅଧାଗଢ଼ା ସମ୍ପର୍କ
 ଇପ୍ସିତ ସକାଳ
 ଜୀବନ ନଈ
 ଶହେ ବର୍ଷର ଆଧୁନିକ କ୍ଷୁଦ୍ର ଗଳ୍ପ (ସମ୍ପାଦନା) - ନେସନାଲ ବୁକ ଟ୍ରଷ୍ଟ

 ସମ୍ମାନ ଓ ପୁରସ୍କାର 
 ବନଫୁଲ ଗଳ୍ପ ସମ୍ମାନ - ୨୦୧୯
 ଫକୀର ମୋହନ ସାହିତ୍ୟ ପରିଷଦ ସମ୍ବର୍ଦ୍ଧନା - ୨୦୨୧
 ରଙ୍ଗରାଗ ଗଳ୍ପ ସମ୍ମାନ - ୨୦୨୧
 କାଦମ୍ବିନୀ ଗଳ୍ପ ସମ୍ମାନ - ୨୦୧୪

 ଆଧାର 

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୬୦ ଜନ୍ମ
ଟିଜାନିଡିନ

ଟିଜାନିଡିନ (ଇଂରାଜୀ ଭାଷାରେ Tizanidine) ଏକ ଔଷଧ ଯାହା ମାଂସପେଶୀ କାଠିନ୍ୟ, ମେରୁଦଣ୍ଡ ଆଘାତ ବା ମଲ୍ଟିପ୍ଲ ସ୍କ୍ଲେରୋସିସ ଭଳି ଅବସ୍ଥର ଚିକିତ୍ସାରେ ଦିଆଯାଏ ଓ ଯାହାର ବ୍ୟବସାୟୀକ ନାମ ଜାନାଫ୍ଲେକ୍ସ (Zanaflex) ଅଟେ ।  ଏହା ବାକ୍ଲୋଫେନ ବା ଡାଏଜେପାମ ଭଳି କାମ କରେ |  ଏହା ପାଟି ବାଟେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ନିଦ୍ରାଳୁ ଭାବ, ଦୁର୍ବଳତା ଏବଂ ମୁଣ୍ଡ ବୁଲେଇବା ସମସ୍ୟା ହୁଏ |  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଯକୃତ ସମସ୍ୟା, ସାଇକୋସିସ, ଓ ଦୀର୍ଘ କ୍ୟୁଟି ହୁଏ ।  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ଏହାର ନିରାପତ୍ତା ଅସ୍ପଷ୍ଟ ରହିଛି।  ଏହା ଏକ ଆଲଫା ୨ ଆଡ୍ରେନର୍ଜିକ ଆଣ୍ଟାଗୋନିଷ୍ଟ ଔଷଧ ଓ ଏହାର କାର୍ଯ୍ୟବିଧି ଅସ୍ପଷ୍ଟ ଅଛି | 

ଟିଜାନିଡିନ ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ନିମନ୍ତେ ଅନୁମୋଦିତ ହୋଇଥିଲା।  ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ।  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏକ ମାସର ଯୋଗାଣ ମୂଲ୍ୟ ୩.୪୫ ପାଉଣ୍ଡ ଥିଲା ।  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪.୨୦ ଆମେରିକୀୟ ଡଲାର ଅଟେ।  ୨୦୧୭ରେ ଏହା ୮୯ତମ ଅଧିକ ପ୍ରେସକ୍ରିପସନ ଔଷଧ ଥିଲା ଓ ୯ ନିୟୁତରୁ ଅଧିକ ଏହାର ପ୍ରେସକ୍ରିପସନ ହୋଇଥିଲା |  

 ଅଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ମର୍ଲେ ଆକୋରାଉ

ମର୍ଲେ ଆକୋରାଉ, (MBE) (ଜନ୍ମ ୧୯୩୯) ଜଣେ ସୋଲୋମନ ଦ୍ୱିପବାସୀ ଓ ସାମାଜିକ କର୍ମୀ ଥିଲେ ଯିଏ ସୋଲୋମନ ଦ୍ୱିପରେ ମହିଳା ଆନ୍ଦୋଳନ ନିମନ୍ତେ ମୁଖ୍ୟ ସହାୟକ ଥିଲେ । ସମାଜ କଲ୍ୟାଣ ଅଧିକାରୀ ଭାବରେ ସେ ମେଲାନେସିଆରେ (Melanesia ଅନେକ ସ୍ଥାନରେ ଗୁଡ଼ିଏ କ୍ଲବ ସ୍ଥାପନ କରିଥିଲେ, ୱାଇଡବ୍ଲ୍ୟୁସିଏ ସ୍ଥାପନ କରି ଯୁବତୀମାନଙ୍କୁ ଶିକ୍ଷାଲାଭ ନିମନ୍ତେ ପ୍ରୋତ୍ସାହିତ କରୁଥିଲେ ଓ ସେ ୟୁନାଇଟେଡ଼ ଚର୍ଚ୍ଚ ଅମେନ୍ସ ଫେଲୋସିପର ସେକ୍ରେଟାରୀ ଭାବରେ କାମ କରିଥିଲେ ।  ସଲୋମନ ଦ୍ୱୀପରେ ତାଙ୍କର ସେହି ଉଲ୍ଲେଖନୀୟ ସେବା ନିମନ୍ତେ ୨୦୧୬ରେ ତାଙ୍କୁ ଏମବିଇ (Order of the British Empire) ପୁରସ୍କାର ଦିଆଯାଇଥିଲା । 
 
ପ୍ରାକ୍ ଜୀବନ 
ଆକୋରାଉ ୧ ଫେବୃୟାରୀ ୧୯୩୯ ମସିହାରେ ବ୍ରିଟିଶ ସଲୋମନ ଦ୍ୱିପସ୍ଥ ମୁଣ୍ଡାରେ ଥିବା କୋକେକ୍ୱୋଲୋ ମିସନର ହେଲେନ ଗୋଲ୍ଡି ଡାକ୍ତରଖାନାରେ ଜନ୍ମଗ୍ରହଣ କରିଥିଲେ । ଗେଲା ଦ୍ୱୀପସ୍ଥ ବୁଙ୍ଗାନା ଗ୍ରାମରେ ଥିବା ସେଣ୍ଟ ହିଲଡା ଗାର୍ଲ ସ୍କୁଲରେ ପାଠ ପଢ଼ିବା ପରେ ମୁଣ୍ଡାରେ ଥିବା କୋକେକ୍ୱୋଲୋ ସ୍କୁଲର ସିନିଅର ଲିଭିଙ୍ଗ ସାର୍ଟିଫିକେଟ ହାସଲ କରିଥିଲେ । ନିଉଜିଲାଣ୍ଡରେ ପାଠ ପଢ଼ିବାକୁ ବୃତ୍ତି ପାଇଥିଲେ ମଧ୍ୟ ସେ ଫ୍ରାନସିସ ତାଲାସସଙ୍କୁ ବିବାହ କରିବା ପରେ ତାଙ୍କ ପତି ନିଜ ସାଙ୍ଗିଆ ବଦଳେଇ ଆକୋରାଉ ରଖିଥିଲେ   ସୋଲୋମନ ଦ୍ୱିପବାସୀ ଭାବରେ କାଣ୍ଟରବେରି ବିଶ୍ୱବିଦ୍ୟାଳୟଋ ଡିଗ୍ରୀ ହାସଲ କରିଥିଲେ ।  ପତି ପତ୍ନୀ ଉଭୟ ଇଂଗଲାଣ୍ଡ ଗଲେ ଓ ସେଠାରେ ଥିବା  କାମବରିଜ ବିଶ୍ବବିଦ୍ୟାଳୟରୁ ଟେଳାଶା କଲୋଣୀୟାଲ ଆଡମିନିଷ୍ଟ୍ରେସନ ବିଷୟରେ ଏକ ପାଠ୍ୟକ୍ରମ ସମ୍ପୂର୍ଣ୍ଣ କରିଥିଲେ   ଓ ଲଣ୍ଡନରେ ଥିବା ଅନେକ କୋର୍ସ ଆକୋରାଉ ପାଠ କରିଥିଲେ।
ପେସା
ଉଭୟ ଦମ୍ପତି ୧୯୫୯ରେ ସଲୋମନ ଦ୍ୱିପକୁ ଫେରିବା ପରେ ତାଲାସସ ଆଉକିରେ ଆଡମିନିଷ୍ଟ୍ରେଟିଭ କାମରେ ନିଯୁକ୍ତ ହୋଇଥିଲେ ।  ବ୍ରିଟିଶ ସଲୋମନ ଦ୍ୱୀପର ଗାର୍ଲସ ଗାଇଡ ଓ ବ୍ରିଟିଶ ରେଡକ୍ରଶ ସଂସ୍ଥାରେ ଯୋଗଦାନ କରି ନିଜ ସନ୍ତାନକୁ ବଢେଇଲେ । ୧୯୬୨ ମସିହାରେ ଦୁହେଁ ମକିରା ଦ୍ୱୀପର  କିରକିର ସ୍ଥାନକୁ ବଦଳି ହୋଇଗଲା ପରେ ୧୯୬୪ ମସିହାରେ ଗୁଡାଲକେନାଲ ଦ୍ୱିପର ହୟନିଆରାକୁ ଗଲେ । ଆକୋରାଉ ୧୯୬୫ ମସିହାରେ ଆସିଷ୍ଟାଣ୍ଟ ସୋସିଆଲ ୱେଲଫେୟାର ଅଫିସର ଭାବରେ ନିଯୁକ୍ତ ହୋଇ ମହିଳାଙ୍କୁ ସିଲେଇ ଓ ରାନ୍ଧଣା ବିଷୟରେ ଶିକ୍ଷା ଦାନ କଲେ । ରୋଭ ଓ ହ୍ୱାଇଟ ରିଭର ସ୍ଥାନମାନଙ୍କର ବାହ୍ୟ ଇଲାକାରେ କ୍ଲବ ସ୍ଥାପନ କରିଥିଲେ ।
 
ଆକୋରାଉଙ୍କ ସ୍ୱାମୀ ଗିଲବର୍ଟ ଦ୍ୱିପରେ (Gilbert Islands) ପ୍ରଥମ ଜିଲ୍ଲା ଅଫିସର ହେଲେ  ଓ ଗିଲାବର୍ଟ ତଥା ଏଲିସ ଦ୍ୱିପରେ କ୍ଲବ Ellice Islands ସ୍ଥାପନ ଜାରିରଖିଥିଲେ । ଆକୋରାଉ ୧୯୭୩ ମସିହାରେ ହୟନିଆରାକୁ ଫେରି ଟୁର ଗାଇଡ ତଥା ପ୍ରଥମ ମହିଳା ଟାକ୍ସି ଡ୍ରାଇଭର ହୋଇଥିଲେ । ଏହା ପରେ ସେ ୫ ବର୍ଷ ଧରି ୟୁନାଇଟେଡ ଚର୍ଚ୍ଚ ଅମେନ୍ସ ଫେଲୋସିପରେ ପାପୁଆ ନିଉଗିନି ଓ ସଲୋମନ ଦ୍ୱିପରେ ରିଜିଓନାଲ ସେକ୍ରେଟାରୀ ଭାବରେ ମହିଳାଙ୍କ କାମରେ ସଂଯୁକ୍ତ ହୋଇଥିଲେ । ତାଙ୍କ ସ୍ବାମୀ ୧୯୭୬ରେ ମୃତ୍ଯୁ ବରଣ କରିବା ପରେ ସେ ତାଙ୍କ ନିଜ ଗ୍ରାମ ମୁଣ୍ଡାକୁ ଫେରି ଆସି ୟୁସି ଡବଳ୍ୟୁ ଏଫ ସାଥିରେ କାମ କରିଲେ । ଯୁବ କନ୍ୟାମାନଙ୍କୁ ସ୍କୁଲ ପରିତ୍ୟାଗ ନକରିବାକୁ  ଏକ ୟାଇ ଡବ୍ଲ୍ୟୁ ସି ଏ କେନ୍ଦ୍ର ପ୍ରତିଷ୍ଠା କରିବାକୁ କୁହାଯିବାରୁ ସେ ୧୯୭୮ରେ ଏକ ସଂସ୍ଥା ଆରମ୍ଭ କରିଥିଲେ ଯାହାକୁ ଥଟ୍ଟାରେ ମର୍ଲେ ଆକୋରାଉ କେନ୍ଦ୍ର କୁହାଯାଉଥିଲା । ଏହି ସମୟରେ ମୁଣ୍ଡାରେ ସେ ପ୍ରଥମ କେଜି ସ୍କୁଲ ସ୍ଥାପନ କରିଥିଲେ ।

ଆଧାର

ଗ୍ରନ୍ଥ ସୂଚୀ
ମଳଦ୍ୱାର କର୍କଟ

ମଳଦ୍ୱାର କର୍କଟ ଏକ ପ୍ରକାର କର୍କଟ ରୋଗ ଯାହା ପାଇଅନ୍ତନଳୀର ଶେଷ ଭାଗରେ ଥିବା ମଳଦ୍ୱାରରୁ ସୃଷ୍ଟି ହୁଏ ।   ଏହି ରୋଗରେ ମଳଦ୍ୱାର ପାଖରେ ଗୋଟାଳି ସୃଷ୍ଟି ହୁଏ ବା ମଳଦ୍ୱାରରୁ ରକ୍ତସ୍ରାବ ହୁଏ |  ଅନ୍ୟାନ୍ୟ ଲକ୍ଷଣ ମଧ୍ୟରେ ମଳଦ୍ୱାରରେ ଯନ୍ତ୍ରଣା, ଗଲୁ କିମ୍ବା ତରଳ ପଦାର୍ଥ ନିର୍ଗତ ହୋଇପାରେ।  ଅନ୍ତନଳୀର ଗତି ପରିବର୍ତ୍ତନ ମଧ୍ୟ ହୋଇପାରେ | 

ବିପଦ କାରଣ ମଧ୍ୟରେ ମାନବ ପାପିଲୋମାଭୂତାଣୁ (ଏଚପିଭି) (HPV), ଏଚ୍.ଆଇ.ଭି / ଏଡସ୍, ଏକାଧିକ ଯୌନ ସାଥୀ, ଧୂମପାନ ଏବଂ ମଳଦ୍ୱାର ମୈଥୁନ ଅନ୍ତର୍ଭୁକ୍ତ ହୋଇପାରେ |  ମଳଦ୍ୱାର କର୍କଟ ସାଧାରଣତଃ ଏକ ପ୍ରକାର ସ୍କ୍ୱାମସ ସେଲ କର୍କଟ ରୋଗ |  ଆଡେନୋକାର୍ସିନୋମା, ସ୍ମଲ ସେଲ କାର୍ସିନୋମା ଓ ମେଲାନୋମା ଯୋଗୁ ମଧ୍ୟ ଏହି ରୋଗ ସଙ୍କଟ ଆସିପାରେ । ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରିବା ପରେ ତନ୍ତୁ ବାୟୋପ୍ସି କରି ସୁନିଶ୍ଚିତ କରାଯାଏ। 

ବିପଦ କାରଣ ଗୁଡ଼ିକ ଏଡ଼େଇବା ଏବଂ ଏଚପିଭି ଟିକା ଦେଇ ଏହି ରୋଗକୁ ପ୍ରତିରୋଧ କରାଯାଇ ପାରେ |  ମାନକ ଚିକିତ୍ସାରେ ବିକିରଣ ଥେରାପି, କେମୋଥେରାପି ଓ ଅସ୍ତ୍ରୋପଚାର କରି ଏହାର ଚିକିତ୍ସା କରାଯାଏ । ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୮,୩୦୦ ଲୋକଙ୍କର ଏହି ରୋଗ ନିର୍ଣ୍ଣୟ ହୁଏ ଯାହାକି ପ୍ରାୟ ୦.୫% ନୂତନ କର୍କଟ ରୋଗର ପ୍ରତିନିଧିତ୍ୱ କରିଥାଏ।  ସାଧାରଣତଃ ୪୫ ବର୍ଷ ବୟସ ପରେ ଏହି ରୋଗ ହୋଇଥାଏ।  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି।  ୧୯୯୦ ମସିହା ପରଠାରୁ ଏହି ରୋଗ ସଂଖ୍ୟା ବୃଦ୍ଧି ପାଇଛି।  ଯୁକ୍ତରାଷ୍ଟ୍ରରେ ଏହି ରୋଗରେ ବଞ୍ଚିବା ହାର ପ୍ରାୟ ୬୮% ଅଟେ। 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଶାରଦା ରଥ

ଶାରଦା ରଥ (ଜନ୍ମ: ୨୫ ମଇ ୧୯୪୧) ଜଣେ  ଓଡ଼ିଆ ସାହିତ୍ୟିକା ଓ ଅନୁବାଦିକା । ୨୦୧୬ ମସିହାରେ ଅନୁବାଦ ପୁସ୍ତକ, ମେଘବାହାନ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି ।

ଓଡ଼ିଆ ସାହିତ୍ୟକୁ ଅବଦାନ
ଶରଦା ହିନ୍ଦୀ ଲେଖକ ନିର୍ମଳ କୁମାରଙ୍କର ପୁସ୍ତକ ମେଘବାହନକୁ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ୨୦୧୬ ମସିହାରେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ଏହି ପୁସ୍ତକଟି କଳିଙ୍ଗର ମହାରାଜା ଖାରବେଳଙ୍କ ଉପରେ ପର୍ଯ୍ୟବେଷିତ । ଏହା ବ୍ୟତୀତ ସେ ପ୍ରେମଚାନ୍ଦଙ୍କ ନିର୍ମଳା ଓ ପ୍ରତିଜ୍ଞା ପୁସ୍ତକର ଅନୁବାଦ କରିଛନ୍ତି । ଅମୃତା ପ୍ରୀତମଙ୍କ କୋରା କାଗଜ ବହିକୁ ସେ ଓଡ଼ିଆରେ ଅନୁବାଦ କରିଛନ୍ତି । ଦିଲ୍ଲୀ ଏମ୍‌ସ୍‌ର ପୂର୍ବତନ ନିର୍ଦ୍ଦେଶକ ଡକ୍ଟର ଅଶୋକ ମହାପାତ୍ରଙ୍କ  ହେଡ୍ ଇଞ୍ଜୁରି ଓ ବ୍ରେନ୍ କ୍ୟାନ୍‌ସର୍ ବହିକୁ ସେ ଓଡ଼ିଆରେ ଅନୁବାଦ କରିବା ସହିତ ଗୋଆର ରାଜ୍ୟପାଳ ଭାବରେ କାର୍ଯ୍ୟ କରିଥିବା ମୃଦୁଳା ସିହ୍ନାଙ୍କର ପରିତପ୍ତ ଲଙ୍କେଶ୍ୱରୀ ବହିର ମଧ୍ୟ ଅନୁବାଦ କରିଛନ୍ତି ।

 ଅନୁବାଦ 
 ମେଘବାହନ -୨୦୧୬
 ୧୨ଟି ବିଦେଶୀ ଗଳ୍ପ (କାବ୍ୟାଲୋକ ପ୍ରକାଶନ)
 ବନ୍ଧକରେ ରଘୁ (ଶ୍ରଦ୍ଧା ପ୍ରକାଶନ)
ପରିତପ୍ତ ଲଙ୍କେଶ୍ୱରୀ (ପଶ୍ଚିମା ପ୍ରକାଶନ) - ୨୦୧୭
ନିର୍ମଳା
 ପ୍ରତିଜ୍ଞା (ପ୍ରେମଚାନ୍ଦଙ୍କ ଉପନ୍ୟାସ 'ପ୍ରତିଜ୍ଞା'ର ଅନୁବାଦ, କାବ୍ୟାଲୋକ ପ୍ରକାଶନ)
ଅଲେଖା କାଗଜ
ହେଡ୍ ଇଞ୍ଜୁରି
ବ୍ରେନ୍ କ୍ୟାନ୍‌ସର୍

 ସମ୍ମାନ 
 ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର (ଅନୁବାଦ), ୨୦୧୬

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୯୪୧ ଜନ୍ମ
ଆର୍ସେନିକ ଟ୍ରାଇଅକ୍ସାଇଡ

ଆର୍ସେନିକ ଟ୍ରାଇଅକ୍ସାଇଡ ଏକ ଅଣ‌ଜୈବିକ ଯୌଗିକ ପଦାର୍ଥ ଓ ଔଷଧ ଯାହା ଟ୍ରାଇସେନ‌କ୍ସ ନାମରେ ବିକ୍ରୟ ହୁଏ । ଏକ ଶିଳ୍ପ ରାସାୟନିକ ଭାବରେ କାଠ ସୁରକ୍ଷାକାରୀ, କୀଟନାଶକ ଓ କାଚ ଜିନିଷ ତିଆରିରେ ବ୍ୟବ‌ହୃତ ହୁଏ ।  ଆକ୍ୟୁଟ ପ୍ରୋମାୟେଲୋସାଇଟିକ ଲିଉକେମିଆ କର୍କଟ ରୋଗର ଚିକିତ୍ସାରେ ବ୍ୟବ‌ହାର କରାଯାଏ |  ଏହି ବ୍ୟବହାର ପାଇଁ ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ଫୁଲା, ଅଣନିଶ୍ୱାସ, ଏବଂ ମୁଣ୍ଡ ବିନ୍ଧା ହୋଇପାରେ |  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରେଟିନୋଇକ ସିଣ୍ଡ୍ରୋମ ଏବଂ ହୃତ୍‌ପିଣ୍ଡ ସମସ୍ୟା ହୋଇପାରେ |  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ସମୟରେ ଏହା ଦେଲେ ଶିଶୁର କ୍ଷତି ହୋଇପାରେ |   ଆର୍ସେନିକ ଟ୍ରାଇଅକ୍ସାଇଡର ରାସାୟନିକ ଫର୍ମୁଲା ଇଂରାଜୀରେ As2O3 କୁହାଯାଏ । କର୍କଟ ରୋଗରେ ଏହାର କାମ ପ୍ରଣାଳୀ ସଂପୂର୍ଣ୍ଣ ସ୍ପଷ୍ଟ ନୁହେଁ | 

ଯୁକ୍ତରାଷ୍ଟ୍ରରେ ୨୦୦୦ମସିହାରେ ଚିକିତ୍ସା କ୍ଷେତ୍ରରେ ଆର୍ସେନିକ୍ ଟ୍ରାଇକ୍ସାଇଡ ବ୍ୟବ‌ହାର ଅନୁମୋଦିତ ହୋଇଥିଲା।  ବିଶ୍ୱ ସ୍ୱାସ୍ଥ୍ୟ ସଂଗଠନ ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ବର୍ଷକୁ ପ୍ରାୟ ୫୦,୦୦୦ ଟନ ଉତ୍ପାଦିତ ହୁଏ |  ଯୁକ୍ତରାଜ୍ୟରେ ୨୦୧୮ ମସିହା ସୁଦ୍ଧା ଏକ ଡୋଜ ପିଛା ଏହାର ଖର୍ଚ୍ଚ ପ୍ରାୟ ୨୯୨ ପାଉଣ୍ଡ ।  ଯୁକ୍ତରାଷ୍ଟ୍ରରେ ଏହି ପରିମାଣ ୨୦୧୯ ସୁଦ୍ଧା ପ୍ରାୟ ୫୦୮ ଆମେରିକୀୟ ଡଲାର ଅଟେ।  ଏହାର ବିଷାକ୍ତତା ହେତୁ ଅନେକ ଦେଶରେ ଏହାର ଉତ୍ପାଦନ ଏବଂ ବିକ୍ରୟ ପାଇଁ ନିୟମ କାନୁନ ରହିଛି | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ସୁପ୍ରଭା ରାୟ

ସୁପ୍ରଭା ରାୟ ଜଣେ ଓଡ଼ିଆ ଅନୁବାଦିକା । ତାଙ୍କର ୪୬ଟି ଅନୁବାଦ ପୁସ୍ତକ ପ୍ରକାଶିତ ହୋଇଛି । ସେ ଅନୁବାଦ ବ୍ୟତୀତ ମୌଳିକ ସାହିତ୍ୟ ମଧ୍ୟ ରଚନା କରନ୍ତି । ସେ ଶିକ୍ଷକତା ବୃତ୍ତିରେ ଥାଇ, ଅବସର ଗ୍ରହଣ କରିଛନ୍ତି ।

 ସାହିତ୍ୟ ସର୍ଜନା 
ସୁପ୍ରଭା ରାୟ, ଉଭୟ ମୌଳିକ ସାହିତ୍ୟ ଓ ଅନୁବାଦ ସାହିତ୍ୟ ରଚନା କରନ୍ତି । ସେ ୪୬ଟି ଅନୁବାଦ ପୁସ୍ତକ ରଚନା କରିଛନ୍ତି । ତାଙ୍କ ପ୍ରଥମ ପ୍ରକାଶିତ ପୁସ୍ତକ ଥିଲା ଆବର୍ତ୍ତନ ।
 ରଚନାବଳୀ 
 ମୌଳିକ ରଚନା 
 ଆବର୍ତ୍ତନ - ୨୦୦୨ ( ଆଶା ପ୍ରକାଶନ )
 ରିକ୍ତଡାଲା - ୨୦୦୬ ( କବିତା,  ପ୍ରେସ ନ୍ୟୁଜ ସର୍ଭିସ)
 କଥା କଥାରେ କବିତା - ୨୦୦୨ (ଶିଶୁ କବିତା)
 ଶେଷ ତୃଷ୍ଣା (ଗଳ୍ପ)
 ଭିନ୍ନ ପ୍ରତିବିମ୍ବ - ୨୦୦୩ ( ମୃଣ୍ମୟ ପ୍ରକାଶନୀ )
 ରୂପାନ୍ତର - ୨୦୦୩ ( ପ୍ରେସ ନ୍ୟୁଜ ସର୍ଭିସ, ଭୁବନେଶ୍ୱର )
 ଉପାନ୍ତ ଛାୟା
 ଅନୁବାଦ 
 ଲୁହା ଗାରଦର ଛାଇ
 ଅଗ୍ନି ପରୀକ୍ଷା
 ଜୀବନ ସ୍ୱାଦ - ୨୦୦୭ ( ଆଶାପୂର୍ଣ୍ଣା ଦେବୀଙ୍କ ପୁସ୍ତକର ଓଡ଼ିଆ ଅନୁବାଦ, ଭୁବନେଶ୍ୱରର ସୁଧନ୍ୟା ପ୍ରକାଶନଦ୍ୱାରା ପ୍ରକାଶିତ )
 ଶବ ସାଧକ
 ଯୁଗାନ୍ତର
 ଯବନିକା ତିରେ
 ସପ୍ତସିନ୍ଧୁ ଦଶଦିଗନ୍ତ ( ଆଶାପୂର୍ଣ୍ଣା ଦେବୀଙ୍କ ପୁସ୍ତକର ଓଡ଼ିଆ ଅନୁବାଦ )
 ତୁମକୁ ନମସ୍କାର
 ଏକ ଅମୃତ ପାତ୍ର
 ଅଜ୍ଞାତବାସ
 ଉତ୍ତର ଫାଲଗୁନି
 ରଙ୍ଗର ଟିକା
 ରାତିର ଗାଡ଼ି ( ଡ଼ ନିହାର ରଞ୍ଜନ ଗୁପ୍ତଙ୍କ ପୁସ୍ତକର ଓଡ଼ିଆ ଅନୁବାଦ )
 ପ୍ରଥମ ଅଙ୍କ
 ଜୀବନର ନାଁ ଯନ୍ତ୍ରଣା ( ବିମଳ ମିତ୍ରଙ୍କ ପୁସ୍ତକର ଓଡ଼ିଆ ଅନୁବାଦ )
 ସୁଚରିତା
 ମେଘ କୋଳରେ ଖରା ( ପ୍ରଫୁଲ୍ଲ ରାୟଙ୍କ ପୁସ୍ତକର ଓଡ଼ିଆ ଅନୁବାଦ )
 ଶତରୂପା - ୨୦୦୬ ( ଦୀପକ ପ୍ରକାଶନ )

 ସମ୍ମାନ ଓ ପୁରସ୍କାର 
 ଭୁବନେଶ୍ୱର ପୁସ୍ତକମେଳା ପ୍ରତିଭା ସମ୍ମାନ - ୨୦୦୫
 ଜୀବନବ୍ୟାପୀ ସାଧନା ପାଇଁ ସ୍ୱର୍ଣ୍ଣପଦକ ( ଦିଲ୍ଲୀ )
 ବସନ୍ତ କୁମାରୀ ଦେବୀ ଲେଖିକା ସମ୍ମାନ - ୨୦୦୨ ( ଉତ୍କଳ ସାହିତ୍ୟ ସମାଜଦ୍ୱାରା ପ୍ରଦତ୍ତ )
 ଓଡ଼ିଶା ସାହିତ୍ୟ ଏକାଡ଼େମୀ ସମ୍ବର୍ଦ୍ଧନା - ୨୦୦୮
 ମନସ୍ୱିନୀ ରାୟ ଅନୁବାଦ ପୁରସ୍କାର ( ଓଡ଼ିଶା ଲେଖିକା ସଂସଦଦ୍ୱାରା ପ୍ରଦତ୍ତ )

 ଆଧାର 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଅନୁବାଦକ
ଟିନିଆସିସ

ଟିନିଆସିସ ଅନ୍ତନଳୀରେ ହେଉଥିବା ଏକ ରୋଗର ନାମ ଯାହା ଜେନସ ଅନ୍ତର୍ଗତ ଫିତାକୃମି ଯୋଗୁ ହୁଏ ।   ସାଧାରଣତଃ ଏହି ରୋଗରେ କୋଣସି ଲକ୍ଷଣ ନଥାଏ ବା କେବଳ ସାମାନ୍ୟ ଲକ୍ଷଣ ଦେଖାଯାଏ |  ଲକ୍ଷଣଗୁଡ଼ିକ ମଧ୍ୟରେ ଓଜନ ହ୍ରାସ କିମ୍ବା ଉଦର ଯନ୍ତ୍ରଣା ହୋଇପାରେ |  ମଳରେ  ଫିତାକୃମିର କୌଣସି ଅଂଶ ଦେଖାଯାଇପାରେ |  ଘୁଷୁରି ଫିତାକୃମି ଥିଲେ ରୋଗ ଜଟିଳ ହୋଇ ସିଷ୍ଟିସର୍କୋସିସ ହୋଇପାରେ । 

ମଣିଷର ଅନ୍ତନଳୀରେ ଏହି ସଂକ୍ରାମକ ରୋଗ ସୃଷ୍ଟିକାରୀ ଫିତାକୃମିମାନଙ୍କର ନାମ ଟିନିଆ ସାଜିନାଟା (ଘୁଷୁରି ଫିତାକୃମି) ଓ ଟିନିଆ ଏସିଆଟିକା (ଏସିଆ ଫିତାକୃମି) ଅଟେ |  ପ୍ରଦୂଷିତ  ଅସିଦ୍ଧ ଗୋମାଂସ ଖାଇବା ହେତୁ ଟିନିଆ ସାଜିନାଟା ଓ ପ୍ରଦୂଷିତ ଅସିଦ୍ଧ ଘୁଷୁରୀ ମାଂସ ଖାଇବା ହେତୁ ଟିନିଆ ସୋଲିଅମ ସମ୍ପର୍କୀୟ ରୋଗ ହୁଏ ।  ମଳ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ। 

ଉପ‌ଯୁକ୍ତ ଭାବରେ ମାଂସ ରାନ୍ଧିବାଦ୍ୱାରା ଏହି ରୋଗର ପ୍ରତିରୋଧ କରିହୁଏ  |  ପ୍ରାଜିକ୍ୱାଣ୍ଟେଲ ଦେଇ ସାଧାରଣତଃ ଏହାର ଚିକିତ୍ସା କରାଯାଏ ଯଦିଓ ନିକ୍ଲୋସାମାଇଡ ମଧ୍ୟ ବ୍ୟବହାର କରାଯାଇପାରେ।  ସିଷ୍ଟିକେରୋସିସ୍ ସହିତ ମିଶି ଏହି ରୋଗ ସାରା ବିଶ୍ୱରେ ବର୍ଷକୁ ୫୦ ନିୟୁତ ଲୋକଙ୍କୁ ସଂକ୍ରମିତ କରିଥାଏ ।  ବିକାଶଶୀଳ ଦେଶମାନଙ୍କରେ ଏହି ରୋଗ ସାଧାରଣତଃ ଅଧିକ ଦେଖାଯାଏ।  ଯୁକ୍ତରାଷ୍ଟ୍ରରେ ବର୍ଷକୁ ପ୍ରୟ ୧୦୦୦ରୁ କମ ରୋଗୀ ହୁଅନ୍ତି । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଶ୍ରଦ୍ଧା ପାଣିଗ୍ରାହୀ

ଶ୍ରଦ୍ଧା ପାଣିଗ୍ରାହୀ ଜଣେ ଭାରତୀୟ‌-ଓଡ଼ିଆ ଚଳଚ୍ଚିତ୍ର ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ, ୱେବ୍‌ ସିରିଜ୍ ଆଦିରେ ଅଭିନୟ କରନ୍ତି । ସେ ପ୍ରଥମେ ୨୦୧୫ ମସିହାରେ ଇ ଟିଭି ଓଡ଼ିଆରେ ପ୍ରସାରିତ ଏକ ରିଆଲିଟି ଶୋ', ମିଠା ମିଠା ଯୋଡ଼ିରେ ଭାଗନେଇଥିଲେ । ସେ ବିଜୟୀ ହୋଇନଥିଲେ ମଧ୍ୟ ମିଠା ମିଠା କଥାଚିତ୍ରରେ ଅଭିନୟ କରିବାର ସୁଯୋଗ ପାଇଥିଲେ । ଏହାପରେ ସେ ତରଙ୍ଗ ଟିଭିରେ ଆମ ଘର ଲକ୍ଷ୍ମୀ ଧାରାବାହିକରେ ଅଭିନୟ କରିଥିଲେ ଏବଂ ପରବର୍ତ୍ତୀ ସମୟରେ ସେ ଅଧା ଲେଖା ଚିଠି, ସାହେବ ବିବି ଔର୍ ଶାଲା, ସାହେବ ବିବି ଔର୍ ଶାଶୁମା ଆଦି ୱେବ୍ ସିରିଜ୍‌ରେ ଅଭିନୟ କରିଥିଲେ ।

ଅଭିନୟ ଜୀବନ
ଶ୍ରଦ୍ଧା ପାଣିଗ୍ରାହୀ ୨୦୧୫ ମସିହାରେ ଇ ଟିଭି ଓଡ଼ିଆରେ ପ୍ରସାରିତ ଏକ ରିଆଲିଟି ଶୋ ମିଠା ମିଠା ଯୋଡ଼ିରେ ଯୋଗ ଦେଇଥିଲେ । ସେ ଏଥିରେ ଫାଇନାଲିଷ୍ଟ ହୋଇଥିଲେ ଓ ଏହି ରିଆଲିଟି ଶୋ'ର ଚଳଚ୍ଚିତ୍ର ମିଠା ମିଠାରେ ଅଭିନୟ କରିବାର ସୁଯୋଗ ମିଳିଥିଲା । ଏହା ତାଙ୍କ ଅଭିନୀତ ପ୍ରଥମ ଚଳଚ୍ଚିତ୍ର ।

ସେ ତରଙ୍ଗ ଟିଭିରେ ପ୍ରସାରିତ ଓଡ଼ିଆ ଧାରାବାହିକ ଆମ ଘର ଲକ୍ଷ୍ମୀରେ ଅଭିନୟ କରିଥିଲେ । ସେ ସେଥିରେ ସେ ନନ୍ଦିନୀ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ତାଙ୍କ ସହିତ ସ୍ନିଗ୍ଧା ମହାନ୍ତି, ମାମୁନି ପଣ୍ଡା ଆଦି ଅଭିନେତ୍ରୀମାନେ ଅଭିନୟ କରିଥିଲେ । ୨୦୨୦ ମସିହାରୁ ମଞ୍ଜରୀ ଟିଭିରେ ପ୍ରସାରିତ ହେଉଥିବା ଓଡ଼ିଆ ଧାରାବାହିକ ମୋ ଦେହେ ବୋଳି ଦେ ତୋ ରଙ୍ଗ କଳାରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ଜ୍ୟୋତିପ୍ରକାଶ ପଣ୍ଡା, ପ୍ରିୟମ୍ବଦା ରାୟ, ଭୂପତି ତ୍ରିପାଠୀ, ଅକ୍ଷୟ ବସ୍ତିଆ, ଦୁଷ୍ମନ୍ତ ପତି, କେଦାର ମିଶ୍ର ଆଦି ମଧ୍ୟ ଅଭିନୟ କରିଥିଲେ ।  

ଶ୍ରଦ୍ଧା ଓଡ଼ିଆ ଧାରାବାହିକ ଓ କଥାଚିତ୍ରରେ ଅଭିନୟ କରିବା ସହିତ କିଛି ୱେବ୍ ସିରିଜ୍ ଓ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର ୟୁ ଟ୍ୟୁବ୍‌ରେ ମୁକ୍ତିଲାଭ କରିଥିଲା ଏବଂ ୨୦୨୧ ମସିହାରେ ତାଙ୍କର ଅନ୍ୟ ଏକ କ୍ଷୁଦ୍ର ଚଳଚ୍ଚିତ୍ର ମୁଖା ଆଓ NXTରେ ମୁକ୍ତିଲାଭ କରିଥିଲା ।  

୨୦୨୧ ମସିହାରେ ମହିଳା ଦିବସ ଅବସରରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର ବିସର୍ଜନରେ ସେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସୁଭାଶିଷ ଶର୍ମା, ଲରେନ୍ସ, ଅନିକେତ ଆଦି କଳାକାରମାନେ ଅଭିନୟ କରିଥିଲେ ।  

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ୨୦୧୭  ମିଠା ମିଠା   ପ୍ରଥମ ଓଡ଼ିଆ କଥାଚିତ୍ର୨୦୧୮ଅଧା ଲେଖା ଚିଠିମିତାକ୍ଷୁଦ୍ର ଚଳଚ୍ଚିତ୍ର୨୦୨୧ମୁଖାକ୍ଷୁଦ୍ର ଚଳଚ୍ଚିତ୍ର୨୦୨୧ବିସର୍ଜନନନ୍ଦିନୀଟିଭି ଚଳଚ୍ଚିତ୍ର (ମଞ୍ଜରୀ ଟିଭି)
ଅଭିନୀତ ଧାରାବାହିକ
ବର୍ଷଧାରାବାହିକଭୂମିକାଚେନାଲ୍୨୦୧୬ଆମ ଘର ଲକ୍ଷ୍ମୀନନ୍ଦିନୀତରଙ୍ଗ ଟିଭି୨୦୨୦ମୋ ଦେହେ ବୋଳି ଦେ ତୋ ଦେହ କଳାମଞ୍ଜରୀ ଟିଭି
ଅଭିନୀତ ୱେବ୍-ସିରିଜ୍
ବର୍ଷସିରିଜ୍ଭୂମିକାଚେନାଲ୍୨୦୧୮ସାହେବ ବିବି ଔର୍ ଶାଲାଶ୍ରଦ୍ଧାୟୁ-ଟ୍ୟୁବ୍୨୦୨୧ସାହେବ ବିବି ଶାଲା ଆଉ ଶାସୁମାଶ୍ରଦ୍ଧାୟୁ-ଟ୍ୟୁବ୍

 ଆଧାର 

ଅଧିକ ତଥ୍ୟ
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ପିତ୍ତକୋଷ କର୍କଟ

ପିତ୍ତକୋଷ କର୍କଟ ହେଉଛି ଏକ ପ୍ରକାର କର୍କଟ ରୋଗ ଯାହା ପିତ୍ତକୋଷ ମଧ୍ୟରେ ଆରମ୍ଭ ହୁଏ |  ଏହି ରୋଗ ଲକ୍ଷଣ ବିହୀନରୁ ଆରମ୍ଭ କରି ଡାହାଣ ପାର୍ଶ୍ୱରେ ଉଦର ଯନ୍ତ୍ରଣା, ହଳଦିଆ ଚର୍ମ, ଓଜନ ହ୍ରାସ ଏବଂ ବାନ୍ତି ପର୍ଯ୍ୟନ୍ତ ହୋଇପାରେ |  ରୋଗ ଜଟିଳ ହେଲେ ଯକୃତ ପରି ଅନ୍ୟାନ୍ୟ ଅଙ୍ଗମାନଙ୍କୁ ବିସ୍ତାରିତ ହୋଇପାରେ | 

ଏହାର କାରଣ ଜଣା ପଡ଼ିନାହିଁ |  ସଙ୍କଟ କାରକ ମଧ୍ୟରେ ପିତ୍ତାସ୍ନରୀ, ପିତ୍ତକୋଷ ପଲିପ, ଏବଂ ଜନ୍ମଗତ ବିଲିଆରି ସିଷ୍ଟ ହୋଇପାରେ କାରଣ ଏଗୁଡ଼ିକଦ୍ୱାରା ପ୍ରଦାହ ହୁଏ ।  ଅନ୍ୟାନ୍ୟ ସଙ୍କଟ କାରକମାନଙ୍କ ନାମ ସାଲମାନେଲା ଟାଇଫି, ଆଇସୋନିଆଜିଡ, ର‍୍ୟାଡ଼ନ, ଧୂମପାନ, ମେଦବହୁଳତା, ପ୍ରାଥମିକ ସ୍କ୍ଲେରୋଜିଂ କୋଲାଙ୍ଗାଇଟିସ୍ ଏବଂ ପ୍ରଦାହ ଜନିତ ଖାଦ୍ୟନଳୀ ରୋଗ ଭଳି ଦୀର୍ଘକାଳୀନ ସଂକ୍ରମଣ ଅନ୍ତର୍ଭୁକ୍ତ ।  ରକ୍ତ ପରୀକ୍ଷା, ମେଡିକାଲ ଇମେଜିଙ୍ଗ ଓ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ । 

ପ୍ରାରମ୍ଭିକ ପର୍ଯ୍ୟାୟରେ ଅସ୍ତ୍ରୋପଚାରଦ୍ୱାରା ଏହି ରୋଗ ଆରୋଗ୍ୟ ହୋଇପାରେ |  କେତେକ କ୍ଷେତ୍ରରେ କେମୋଥେରାପି ବା ବିକିରଣ ଥେରାପି ବ୍ୟବହୃତ ହୋଇପାରେ |  ଯୁକ୍ତରାଷ୍ଟରେ ଏହାର ପାଞ୍ଚ ବର୍ଷ ଆୟୁଷ ହାର ପ୍ରାୟ ୧୯% ଯଦିଓ ଏହା ପ୍ରାରମ୍ଭିକ ରୋଗରେ ଏହା ୬୨% ଓ    ଶରୀରର ଦୂର ସ୍ଥାନକୁ ଏହି କର୍କଟ ବ୍ୟାପିଥିଲେ ୨% ହୋଇପାରେ । 

ପିତ୍ତକୋଷ କର୍କଟ ଏକ ଅପେକ୍ଷାକୃତ ଅସାଧାରଣ ରୋଗ, ଯୁକ୍ତରାଷ୍ଟ୍ରରେ ପ୍ରତିବର୍ଷ 100,000 ଲୋକରେ ୨ରୁ କମ୍ ନୂଆ ରୋଗ ହୁଏ।  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି |  ପ୍ରାୟ ୬୫ ବର୍ଷ ବୟସ ପରେ ସାଧାରଣତଃ ଏହି ରୋଗ ହୁଏ । ସାଧାରଣତଃ ଏହା ଦକ୍ଷିଣ ଆମେରିକା, ଭାରତ, ପାକିସ୍ତାନ, ଜାପାନ, ଏବଂ ଦକ୍ଷିଣ କୋରିଆରେ ହୁଏ ଓ ଚିଲିରେ ପ୍ରତି ୧୦୦,୦୦୦ ଲୋକରେ ୧୦ ଜଣ ହାରରେ ହୁଏ ।   ସ୍ଥାନୀୟ ଆମେରିକାବାସୀଙ୍କ ସମେତ କେତେକ ଜାତିରେ ବାରମ୍ବାର ହୁଏ |  ଏହାକୁ ପ୍ରଥମେ ୧୭୭୭ ମସିହାରେ ମ୍ୟାକ୍ସିମିଲିଆନ୍ ଡି ଷ୍ଟୋଲ୍ ବର୍ଣ୍ଣନା କରିଥିଲେ | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki
ମନିଷା ମିଶ୍ର

ମନିଷା ମିଶ୍ର ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି । ୧୯୯୬ ମସିହାରେ ସେ ଓଡ଼ିଆ କଥାଚିତ୍ର ପୁଅ ମୋର ଭୋଳାଶଙ୍କରରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ସୁପରଷ୍ଟାର, ମୁଁ ଦିୱାନା ତୋ' ପାଇଁ, ଧର୍ମ, ଗଡ୍‌ଫାଦର୍, ବିନ୍ଦାସ ରୋମିଓ, ତୋ ପ୍ରେମରେ ପଡ଼ିଲା ପରେ, ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ମଞ୍ଜରୀ ଟିଭିରେ ପ୍ରସାରିତ ଧାରାବାହିକ ରକ୍ତ ସମ୍ପର୍କରେ ଅଭିନୟ କରିଥିଲେ ।

ଅଭିନୟ ଜୀବନ
ମନିଷା ମିଶ୍ର ତୋ'ର ମୋର ପ୍ରେମ କାହାଣୀ ନାମକ ଏକ ଓଡ଼ିଆ ଚଳଚ୍ଚିତ୍ରରେ ନାୟକର ମାଆ ଭୂମିକାରେ ଅଭିନୟ କରିଥିଲେ, ଯାହାକି ମୁକ୍ତିଲାଭ କରିନଥିଲା । ୨୦୨୧ ମସିହାରେ ମୁକ୍ତିଲାଭ କରିଥିବା କଥାଚିତ୍ର ଗାଁର ନାଁ ଗାଲୁଆପୁରରେ ସେ ଅଭିନୟ କରିଥିଲେ । ୨୦୨୩ ମସିହାରେ ତାଙ୍କ ଅଭିନୀତ କଥାଚିତ୍ର ବାଜିବଲୋ ସାହାନାଇ ମୁକ୍ତିଲାଭ କରିଥିଲା, ଯାହାର ନିର୍ଦ୍ଦେଶନା ଦେଇଥିଲେ ଆଶୁତୋଷ ମହାପାତ୍ର ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ୧୯୯୬  ପୁଅ ମୋର ଭୋଳାଶଙ୍କର ଗୌରୀ୨୦୧୩ସୁପରଷ୍ଟାରମୁଁ ଦିୱାନା ତୋ' ପାଇଁପ୍ରମିଳାଧର୍ମମିତ ବସିଛି ମୁଁ ଭୂତ ସାଥିରେ୨୦୧୫ବିନ୍ଦାସ ରୋମିଓ୨୦୧୭ଗଡ୍‌ଫାଦର୍ମୁଁ ଖାଣ୍ଟି ଓଡ଼ିଆ ଝିଅ୨୦୧୮ଭାଇଜାନ୍୨୦୧୯ବୈଶାଳୀ୨୦୨୧ଗାଁର ନାଁ ଗାଲୁଆପୁର୨୦୨୩ବାଜିବଲୋ ସାହାନାଇ
ଅଭିନୀତ ଧାରାବାହିକ
ବର୍ଷଧାରାବାହିକଭୂମିକାଚେନାଲ୍୨୦୨୦ରକ୍ତ ସମ୍ପର୍କମଞ୍ଜରୀ ଟିଭି

 ଆଧାର 

ଅଧିକ ତଥ୍ୟ
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଅଣ୍ଡକୋଷ ଯନ୍ତ୍ରଣା

ଅଣ୍ଡକୋଷ ଯନ୍ତ୍ରଣା (ଅଣ୍ଡ ଯନ୍ତ୍ରଣା ନାମରେ ମଧ୍ୟ ପରିଚିତ) ନାମ ଦିଆଯାଏ  ଯେତେବେଳେ ଗୋଟିଏ କିମ୍ବା ଉଭୟ ଅଣ୍ଡ କିମ୍ବା ଅଣ୍ଡକୋଷରେ ଯନ୍ତ୍ରଣା ହୁଏ |  ଏହି ରୋଗ ହଠାତ୍ ଆରମ୍ଭ ହୋଇପାରେ କିମ୍ବା ଦୀର୍ଘ ସମୟର ହୋଇପାରେ |   ପ୍ରାୟତଃ ଫୁଲା ମଧ୍ୟ ଦେଖାଯାଏ |  ଅବସାଦ, ଦୀର୍ଘକାଳୀନ ପ୍ରୋଷ୍କ୍ଟେଟ ପ୍ରଦାହ, ଅନୁର୍ବରତା, ଏବଂ ଡ୍ରଗ୍ ଅପବ୍ୟବହାର ଯୋଗୁ ଦୀର୍ଘକାଳୀନ ଯନ୍ତ୍ରଣା ହୁଏ | 

ଆକସ୍ମିକ ଆରମ୍ଭ ହେବାର କାରଣ ମଧ୍ୟରେ ଆଘାତ, ଏପିଡିଡାଇମାଇଟିସ୍, ଟେଷ୍ଟିକୁଲାର ଟର୍ସନ, ଅର୍କାଇଟିସ, ଭାରିକୋସିଲ, ଇଙ୍ଗୁଇନାଲ ହାର୍ନିଆ, ବୃକ୍‌କ ପଥର ରୋଗ, ଇଲିଆକ ଧମନୀ ଆନିଉରିଜ୍ମ, ଟେଷ୍ଟିକୁଲାର କର୍କଟ ଏବଂ ଫୋରନିଅର ଗାଙ୍ଗ୍ରିନ ଉଲ୍ଲେଖ‌ଯୋଗ୍ୟ |  ସ୍ପର୍ମାଟୋସିଲ, ଭାରିକୋସିଲ, ପୋଷ୍ଟ ଭାସେକ୍ଟୋମି ସିଣ୍ଡ୍ରୋମ, ଭାସ୍କୁଲାଇଟିସ, ଇଣ୍ଟରସ୍ଟିସିଆଲ ସିସ୍ଟାଇଟିସ, ଓଷ୍ଟାଇଟିସ ପ୍ୟୁବିସ, ହାର୍ନିଆ ପରବର୍ତ୍ତୀ ଅସ୍ତ୍ରୋପଚାର, ସ୍ନାୟୁ ଚାପିହୋଇଯିବା, ଆମିଓଡାରୋନର ପାର୍ଶ୍ୱ ପ୍ରତିକ୍ରିୟା ଓ କ୍ରନିକ ପେଲଭି ପେନ ସିଣ୍ଡ୍ରୋମ ଇତ୍ୟାଦି ରୋଗ ଥିଲେ କ୍ରନିକ ଯନ୍ତ୍ରଣା ହୁଏ ।  ଅଲଟ୍ରାସାଉଣ୍ଡ, ପରିସ୍ରା ପରୀକ୍ଷା ଓ  ରକ୍ତ ପରୀକ୍ଷା କରି ରୋଗ  ନିର୍ଣ୍ଣୟ କରାଯାଏ ।   କେତେକ କ୍ଷେତ୍ରରେ ପେଟର ଏକ ସିଟି ସ୍କାନ ଉପଯୋଗୀ ହୋଇପାରେ | 

ମୂଳ କାରଣ ଉପରେ ନିର୍ଭର କରି ନିର୍ଦ୍ଦିଷ୍ଟ ଚିକିତ୍ସା କରାଯାଏ |    ଜରୁରୀକାଳୀନ ପରିଦର୍ଶନରେ ଥିବା ରୋଗ ସଂଖ୍ୟା ୦.୫ %ରୁ ୨.୫% ହୋଇପାରେ । ଯୁକ୍ତରାଷ୍ଟ୍ରରେ ପ୍ରାୟ ୧୦୦,୦୦୦ ଲୋକଙ୍କର ଦୀର୍ଘକାଳୀନ ଯନ୍ତ୍ରଣା ହୋଇଥାଏ | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଦୀର୍ଘସ୍ଥାୟୀ ଶିରା ନ୍ୟନ ପ୍ରବାହ

ଲେଉଟାଣି ଦୀର୍ଘସ୍ଥାୟୀ ଶିରା ନ୍ୟୁନ ପ୍ରବାହ
ଏଲି ପାଢ଼ୀ

ଏଲି ପାଢ଼ୀ ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ ଆଦିରେ ଅଭିନୟ କରନ୍ତି ଏବଂ ବିଭିନ୍ନ ଦୂରଦର୍ଶନ କାର୍ଯ୍ୟକ୍ରମରେ ଉପସ୍ଥାପନା କରନ୍ତି । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଏଇ ମିଳନ ଯୁଗ ଯୁଗରରେ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୪ ଫିଅର ଅଫ ଦ ଇଅର, ରାସ୍ତା ଆଦି କଥାଚିତ୍ରରେ ଅଭିନୟ କରିଛନ୍ତି । ସେ ଦୂରଦର୍ଶନରେ ପ୍ରସାରିତ ଧାରାବାହିକ ଅବୁଝା ଏ ମନ, ତୁଳସୀ, ସିନ୍ଦୂର, ଅପା ଆଦିରେ ଅଭିନୟ କରିଛନ୍ତି ।

 ଜନ୍ମ ଓ ପରିବାର 
ଏଲି ପାଢ଼ୀ ଭଦ୍ରକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ପାଢ଼ୀ ପେଶାରେ ଜଣେ ପୋଲିସ୍ କର୍ମଚାରୀ ଓ ମାତା କୁମୁଦିନୀ ପାଢ଼ୀ । ୨୦୧୯ ମସିହାର ଜାନୁଆରୀ ୨୫ ତାରିଖରେ ସେ ତାଙ୍କର ବାଲ୍ୟ ବନ୍ଧୁ ତଥା ବ୍ୟବସାୟୀ ଶ୍ରୀମୟ କୁମାର ପଣ୍ଡାଙ୍କୁ ବିବାହ କରିଥିଲେ ।

ଅଭିନୟ ଜୀବନ
ଏଲି ପାଢ଼ୀ ପ୍ରଥମେ ଓଡ଼ିଆ ଆଲ୍‌ବମ୍ ଜଗତରେ କାମ କରିବା ଆରମ୍ଭ କରିଥିଲେ । ସେ ତାଜା ଖବର, ଷୋହଳ ପୂରି ସତର ହେଲା ଭଳି କିଛି ଆଲବମ୍‌ରେ ଅଭିନୟ କରି ଚର୍ଚ୍ଚାକୁ ଆସିଥିଲେ । ୨୦୧୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଏଇ ମିଳନ ଯୁଗ ଯୁଗର, ଯେଉଁଥିରେ ତାଙ୍କ ସହ ରାଜଦୀପ, ଚନ୍ଦନ କର, ମୀନକେତନ, ବିଜୁ ବଡ଼ଜେନା, ପୁଷ୍ପା ପଣ୍ଡା, ଅସୀତ ପତି ଆଦି କଳାକାରମାନେ କାର୍ଯ୍ୟ କରିଥିଲେ ।

ସେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ସହିତ ଓଡ଼ିଅ ଦୂରଦର୍ଶନରେ ଧାରାବାହିକରେ ଅଭିନୟ କରନ୍ତି । ସେ ତରଙ୍ଗ ଟିଭିରେ ପ୍ରସାରିତ ଧାରାବାହିକ ଅବୁଝା ଏ ମନ ଧାରାବାହିକରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ଜିନା ସାମଲ ଓ ଲରେନ୍ସ ବାରିକ କାମ କରିଥିଲେ । ଏହା ବ୍ୟତୀତ ସେ ତୁଳସୀ, ସିନ୍ଦୂର, ଅପା ଆଦି ଧାରାବାହିକରେ ଅଭିନୟ କରିଛନ୍ତି । 

ଏଲି ତରଙ୍ଗ ମ୍ୟୁଜିକ୍‌ରେ ପ୍ରସାରିତ କିଏ ଜିତେ କିଏ ହାରେ ଭଳି କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । 

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ୨୦୧୦  ଏଇ ମିଳନ ଯୁଗ ଯୁଗର ପ୍ରଥମ ଓଡ଼ିଆ କଥାଚିତ୍ର୨୦୧୪୨୦୧୪ ଫିଅର ଅଫ ଦ ଇଅରଜୀୟାଓଡ଼ିଆ/ତେଲୁଗୁ କଥାଚିତ୍ରରାସ୍ତାପ୍ରମାଦ ଚାର୍ ହଣ୍ଡ୍ରେଡ୍ ପର୍ସେଣ୍ଟତେଲୁଗୁ କଥାଚିତ୍ର୨୦୨୩ଗୁଡ୍ଡୁ ଗ୍ୟାଙ୍ଗଷ୍ଟାର୍

ଅଭିନୀତ ଧାରାବାହିକ
ଧାରାବାହିକଭୂମିକାଚେନାଲ୍ଅବୁଝା ଏ ମନତରଙ୍ଗ ଟିଭି ତୁଳସୀଶିଶୁ କଳାକାରଇ ଟିଭି ଓଡ଼ିଆସିନ୍ଦୂରର ଅଧିକାରକାମ୍ୟାତରଙ୍ଗ ଟିଭିଟୁପୁର୍ ଟାପୁର୍ଟୁପୁର୍/ଟାପୁର୍କଲର୍ସ ଓଡ଼ିଆବଧୂସାର୍ଥକ ଟିଭି
ଉପସ୍ଥାପିକା
କାର୍ଯ୍ୟକ୍ରମଚେନାଲ୍ଗାଁ ଆଖଡ଼ାତରଙ୍ଗ ଟିଭିକିଏ ଜିତରେ କିଏ ହାରେତରଙ୍ଗ ମ୍ୟୁଜିକ୍ସିନ୍ଦୂରର ଅଧିକାରତରଙ୍ଗ ଟିଭିଓଡ଼ିଶାର Best ଡ୍ରାମେବାଜ୍ଜୀ ସାର୍ଥକଘରଣୀ ନଂ 1ତରଙ୍ଗ ଟିଭିଡ୍ୟାନ୍ସ ଓଡ଼ିଶା ଡ୍ୟାନ୍ସସାର୍ଥକ ଟିଭି

 ବିବାଦ 
ଏଲି ପାଢ଼ୀ ୨୦୧୮ ମସିହାରେ ଦେଇଥିବା ଏକ ମନ୍ତବ୍ୟକୁ ବିବାଦ ସୃଷ୍ଟି ହୋଇଥିଲା । ସେ ହିନ୍ଦୀ କଥାଚିତ୍ର ଜଗତରେ ହୋଇଥିବା ମି-ଠୁ ମଧ୍ୟ ଓଡ଼ିଆ କଥାଚିତ୍ର ଜଗତରେ ଚାଲିଛି ବୋଲି କହିଥିଲେ ଆଉ ଦୁଇଥର ସେ ଏଥିରେ ଶିକାର ହୋଇଥିବା କଥା ସ୍ୱୀକାର କରିଥିଲେ ।

 ପୁରସ୍କାର 

 ୬ଷ୍ଠ ଓଡ଼ିଆ ରାଜ୍ୟ ଟେଲିଭିଜନ୍ ପୁରସ୍କାର - ଶ୍ରେଷ୍ଠ ଅଭିନେତ୍ରୀ (ଟୁପର୍ ଟାପୁର୍)

 ଆଧାର 

ଅଧିକ ତଥ୍ୟ
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଆଞ୍ଜିଓମାୟୋଲାଇପୋମା

ଆଞ୍ଜିଓମାୟୋଲାଇପୋମା ( AML ) ସାଧାରଣତଃ ବୃକ୍‌କରେ ହେଉଥିବା ଏକ କୋହଳ ଅର୍ବୁଦ ଯାହା ଚର୍ବି, ରକ୍ତନଳୀ ଓ ମାଂସପେଶୀ ତନ୍ତୁରୁ ସୃଷ୍ଟି ହୁଏ ।   ଏହି ରୋଗର କ୍ୱଚିତ୍ ଲକ୍ଷଣ ସୃଷ୍ଟି ହୁଏ, କିନ୍ତୁ ବେଳେବେଳେରକ୍ତମେହ ହୁଏ କିମ୍ବା ଫୁଲା ହୋଇପାରେ ଯାହାର ଆକାର ବୃଦ୍ଧି ହେଲେ ଯନ୍ତ୍ରଣା ହୁଏ |   ରୋଗ ଜଟିଳ ହେଲେ ହେମୋରେଜିକ ସକ ବା ବୃକ୍‌କ ବିଫଳତା ହୋଇପାରେ |   ବେଳେବେଳେ ଅନ୍ୟାନ୍ୟ ଅଙ୍ଗ ଯେପରିକି ଯକୃତ ମଧ୍ୟ ପ୍ରଭାବିତ ହୋଇପାରେ |  

ଏହି ଅର୍ବୁଦ ୯୦% କ୍ଷେତ୍ରରେ ଟ୍ୟୁବରସ ସ୍କ୍ଲେରୋସିସ (ଟିଏସସି) ଓ ୫୦% କ୍ଷେତ୍ରରେ ଲିମ୍ଫାଞ୍ଜିଓଲିଓମାୟୋମାଟୋସିସ (ଏଲଏଏମ) ରୋଗ ଯୋଗୁ ହୋଇଥାଏ ।   ଟ୍ୟୁବରସ ସ୍କ୍ଲେରୋସିସରେ ଏକାଧିକ ସ୍ଥାନରେ ଏହି ରୋଗ  ଦେଖାଯାଏ |  ସେଗୁଡ଼ିକ ମଧ୍ୟ ସ୍ୱତଃପ୍ରବୃତ୍ତ ଭାବରେ ହୋଇପାରେ |  ସେମାନଙ୍କୁ ସାଧାରଣତଃ ସିଟି ସ୍କାନ ବା ଏମଆରଆଇଦ୍ୱାରା ଚିହ୍ନଟ କରାଯାଇପାରେ। 

ଲକ୍ଷଣ ସୃଷ୍ଟି କରୁନଥବା ଛୋଟ ଆଞ୍ଜିଓମାୟୋଲାଇପୋମା ଗୁଡ଼ିକୁ ସାଧାରଣତଃ ତୀକ୍ଷ୍ଣ ନ‌ଜରରେ ରଖାଯାଏ  |  ବୃହତ୍ କିମ୍ବା ଲକ୍ଷଣ ପ୍ରକାଶିତ ରୋଗ ଥିଲେ ଅସ୍ତ୍ରୋପଚାର କରି ଅପସାରଣ କରାଯାଏ, ଇମ୍ବୋଲାଇଜେସନ ବା ଆବ୍ଲାସନ ଚିକିତ୍ସା କରାଯାଏ । ଟିଏସସି କିମ୍ବା ଏଲଏଏମ କାରଣ ଥିଲେ ଏମଟିଓଆର ଚିକିତ୍ସା ଏକ ବିକଳ୍ପ ହୋଇପାରେ |  ବେଳେବେଳେ ଡାଏଲିସିସ୍ କିମ୍ବା ବୃକ୍‌କ ପ୍ରତିରୋପଣ ଆବଶ୍ୟକ ହୁଏ |  ଏହି ରୋଗ ସାଧାରଣତଃ ବ‌ହୁତ କମ୍ ଦେଖାଯା ।  ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।   ସାଧାରଣତଃ ୨୦ରୁ ୫୦ ବର୍ଷ ମଧ୍ୟରେ ଏହି ରୋଗ ହୋଇଥାଏ |  ଏହାର ବର୍ଣ୍ଣନା ୧୯୦୦ ମସିହାରେ ପ୍ରଥମେ ହୋଇଥିଲା 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଅଶ୍ୱଥି ଥିରୁନାଲ ଗୌରି ଲକ୍ଷ୍ମୀ ବାଇ

ଲେଉଟାଣି ଅଶ୍ୱତୀ ତିରୁନାଲ ଗୌରୀ ଲକ୍ଷ୍ମୀ ବାଈ
ଅଭିଷେକ ଯାଦବ , ଫୂଟବଲ ଖେଳାଳି , ଭାରତ

ଲେଉଟାଣି ଅଭିଷେକ ଯାଦବ (ଫୁଟବଲ ଖେଳାଳି)
ପ୍ରଫୁଲ୍ଲତା ମହାପାତ୍ର

ପ୍ରଫୁଲ୍ଲତା ମହାପାତ୍ର (୧ ଜାନୁଆରୀ ୧୯୪୨ - ୯ ସେପ୍ଟେମ୍ବର ୨୦୨୧) ଜଣେ ଭାରତୀୟ-ଓଡ଼ିଆ ଲେଖିକା ଥିଲେ । ତାଙ୍କର ରଚନାଗୁଡ଼ିକ ପ୍ରଧାନତଃ ଶିଶୁ ସାହିତ୍ୟ, କବିତା, ଗଳ୍ପ ଓ ଉପନ୍ୟାସ ଥିଲା । ତାଙ୍କ ରଚିତ ଉପନ୍ୟାସଗୁଡ଼ିକ ମଧ୍ୟରେ ବ୍ୟର୍ଥ ରାଗିଣୀ, ପ୍ରଥମ କଦମ୍ବ ଫୁଲ, ତାପସୀ ତପସ୍ୟା, ହୃଦୟେ ପ୍ରବାସ, ନିଃଶବ୍ଦ ସଂଳାପ, କେବେ ଦିନେ, ଅନ୍ୟ ଅନୁଭୂତି, ମାଟିରୁ ଆକାଶ, ଗଳ୍ପ ପୁସ୍ତକ ଭିତରେ ସବୁଜ ବନଭୂଇଁ, ଛିନ୍ନତନ୍ତ୍ରୀର ସ୍ବର, କବିତା ସଂକଳନ ଆସ ଯିବା ପଦ୍ମବନ, ଏବଂ ଶିଶୁ ସାହିତ୍ୟ ରଚନା ପରୀ ରାଇଜ ଓ ଆକାଶ କୁସୁମ ଆଦି ରଚନା ଉଲ୍ଲେଖନୀୟ ।

୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା ।

 ଜୀବନୀ 
ପ୍ରଫୁଲ୍ଲତା ମହାପାତ୍ର ୧୯୪୨ ମସିହା ଜାନୁଆରୀ ୧ ତାରିଖରେ ଓଡ଼ିଶାର ରାୟଗଡ଼ା ଜିଲ୍ଲାର କାଶୀପୁରଠାରେ ଜନ୍ମଗ୍ରହଣ କରିଥିଲେ । ସେ ଅବସରପ୍ରାପ୍ତ ଓଡ଼ିଆ ଭାଷା ସାହିତ୍ୟ ପ୍ରାଧ୍ୟାପକ ତଥା ସାରଳା ଦାସଙ୍କ 'ଚଣ୍ଡୀପୁରାଣ'ର ସଂପାଦକ ପ୍ରଫୁଲ୍ଲ ଚନ୍ଦ୍ର ମହାପାତ୍ରଙ୍କୁ ବିବାହ କରିଥିଲେ । ଦମ୍ପତ୍ତିଙ୍କର ଦୁଇଜଣ ଝିଅ ଅଛନ୍ତି ।

୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା । ତାହା ପରଦିନ ସେପ୍ଟେମ୍ବର ୧୦ ତାରିଖ ଅପରାହ୍ନରେ ପୁରୀ ସ୍ବର୍ଗଦ୍ବାରଠାରେ ତାଙ୍କର ଶେଷକୃତ୍ୟ ସଂପନ୍ନ ହୋଇଥିଲା ।

 ରଚନାବଳୀ 
ତାଙ୍କର ରଚନାବଳୀ ପ୍ରାୟତଃ ୧୯୬୦ ପରେ ପ୍ରକାଶିତ ହୋଇଥିଲା ।

 ଉପନ୍ୟାସ 

 ବ୍ୟର୍ଥ ରାଗିଣୀ
 ପ୍ରଥମ କଦମ୍ବ ଫୁଲ
 ତାପସୀ ତପସ୍ୟା
 ହୃଦୟେ ପ୍ରବାସ
 ନିଃଶବ୍ଦ ସଂଳାପ
 କେବେ ଦିନେ
 ଅନ୍ୟ ଅନୁଭୂତି
 ମାଟିରୁ ଆକାଶ

 ଗଳ୍ପ ପୁସ୍ତକ 

 ସବୁଜ ବନଭୂଇଁ
 ଛିନ୍ନତନ୍ତ୍ରୀର ସ୍ବର

 କବିତା ସଂକଳନ 

 ଆସ ଯିବା ପଦ୍ମବନ

 ଶିଶୁ ସାହିତ୍ୟ 

 ପରୀ ରାଇଜ
 ଆକାଶ କୁସୁମ

 ଆଧାର 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ୱେତା ମଲ୍ଲିକ

ଶ୍ୱେତା ମଲ୍ଲିକ ଜଣେ ଭାରତୀୟ‌-ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର ଓ ଆଲବମ୍‌ରେ ଅଭିନୟ କରୁଥିଲେ । ସେ ଏକାଧିକ ଓଡ଼ିଆ ଆଲ୍‌ବମ୍‌ରେ ଅଭିନୟ କରିବା ସହିତ ସୁନା ପଞ୍ଜୁରୀ, ସୁହାଗ ସିନ୍ଦୂର, ସୁନା ହରିଣୀ, କୃଷ୍ଣା କାବେରୀ, ଧର୍ମ ନିକିତି, ମନ ରହିଗଲା ତୁମରି ଠାରେ, ସାବତ ମାଆ ଆଦି କଥାଚିତ୍ରରେ ଅଭିନୟ କରିଥିଲେ ।

ଅଭିନୟ ଜୀବନ
ଶେତା ମଲ୍ଲିକ ପ୍ରଥମେ ଓଡ଼ିଆ ଆଲ୍‌ବମ୍ ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ସେ ୧୯୯୫ର ଓଡ଼ିଆ କଥାଚିତ୍ର ସୁନା ପଞ୍ଜୁରୀରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ୭ଟି ଓଡ଼ିଆ, ୨ଟି ବଙ୍ଗଳା ଓ ଗୋଟିଏ ତେଲୁଗୁ ଫିଲ୍ମରେ ଅଭିନୟ କରିଥିଲେ ଏବଂ ୨୦୦୦ ମସିହାରେ ସେ ଅଭିନୟ ଜଗତରେ କାମ କରିବା ଛାଡ଼ି ଦେଇଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ୧୯୯୫  ସୁନା ପଞ୍ଜୁରୀ ପ୍ରଥମ ଓଡ଼ିଆ କଥାଚିତ୍ର୧୯୯୬ସୁହାଗ ସିନ୍ଦୂରସୀମା୧୯୯୮ନିର୍ଭୟଦୂରଦର୍ଶନ ଧାରାବାହିକ୧୯୯୯ସୁନା ହରିଣୀସୀମାକୃଷ୍ଣା କାବେରୀମୋନାଲିସା୧୯୯୯ଧର୍ମ ନିକିତିଲତା'ର ସାଥି୨୦୦୨ମନ ରହିଗଲା ତୁମରି ଠାରେହେମା୨୦୦୩ସାବତ ମାଆ

 ବ୍ୟକ୍ତିଗତ ଜୀବନ 
ଶ୍ୱେତା ମଲ୍ଲିକ ଓଡ଼ିଆ ଆଲ୍‌ବମ୍ ଜଗତର ଜଣାଶୁଣା ନିର୍ମାତା ସମ୍ରାଟ କ୍ୟାସେଟ୍‌ର ମାଲିକ ବିଶ୍ୱମ୍ବର ସାବତଙ୍କୁ ବିବାହ କରିଥିଲେ । ବିବାହ ପରେ ତାଙ୍କ ପତିଙ୍କ ସହିତ ସେ ସନ୍ୟାସ ଧର୍ମ ଗ୍ରହଣ କରି ନିଜର ନାମ ପରିବର୍ତ୍ତନ କରି ମାହେଶ୍ୱରୀ ରଖିଥିଲେ ।

 ଆଧାର 

ଅଧିକ ତଥ୍ୟ
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ